jkorsvik/nowiki_second_scrape_merged huggingface dataset:
Huntington Park

Huntington Park er en 7.85 km² stor by i Los Angeles County i California, USA. Den hadde et innbyggertall på 61 348 mennesker i 2000. Byen, som er oppkalt etter den prominente industrialisten Henry Huntington, ble offisielt en by 1. september 1906. Da ble den knyttet til transportnettet ved at det ble etablert en sporvei mellom den raskt voksende bydelen og sentrum av Los Angeles. Fremdeles jobber 30% av innbyggerne i Huntington Park i industrien i nærliggende områder som Vernon og Commerce.
Byen er kjent som en handelsby for omkringliggende områder. Handlegata Pacific Avenue er et viktig møtepunkt i byen både for egne innbyggere og for folk fra andre steder i fylket.
Huntington Park var en helt hvit by, som de fleste andre områder langs Los Angeles River sør og sørøst for Los Angeles sentrum. Alameda Street og Slauson Avenue skilte den fra de svarte områdene. Da det begynte å gå nedover med industrien i USA i 1970-årene, begynte hvite folk å flytte fra Huntington Park. Stedet ble overtatt av folk med latinamerikansk bakgrunn. I dag er byen igjen en blomstrende handelsby, men skiltene i handlegata er nå på spansk.
Den nåværende guvernøren i byen heter Elba Guerrero, og ble innsatt som guvernør den 18. januar 2007.


== Eksterne lenker ==
(en) Offisielt nettsted 
(en) Huntington Park, California – kategori av bilder, video eller lyd på Commons ﻿
Vardøya (Herøy)

Vardøya er ei øy i Herøy kommune i Nordland. Den ligger vest for Ytre Øksningan. Oddfjorden ligger på vestsiden av øya, og på nordsiden av Sildøyfjorden. 
Med sin høyde på 123 er Vardøyfjellet det høyeste punktet i Herøy kommune. Dette er det laveste høyeste punktet i noen nordnorsk kommune.


== Referanser ==
Herbert Buhtz

Herbert Buhtz (født 12. april 1911 i  Magdeburg, død 7. juni 2006 i Berlin) var en tysk roer som deltok i de olympiske leker 1932 i Los Angeles.
Buhtz vant en olympisk sølvmedalje i roing under OL 1932 i Los Angeles. Han kom på andreplass i dobbeltsculler sammen med Gerhard Boetzelen, bak den amerikanske dobbeltsculleren med roerne William Gilmore og Kenneth Myers.


== OL-medaljer ==
1932  Los Angeles -  Sølv i roing, dobbeltsculler


== Referanser ==


== Eksterne lenker ==
(en) Herbert Buhtz – Olympics.com 
(en) Herbert Buhtz – Olympic.org 
(en) Herbert Buhtz – Olympedia 
(en) Herbert Buhtz – Sports-Reference (OL-resultater – arkivert) 
(en) Herbert Buhtz – databaseOlympics.com (arkivert) 
(en) Herbert Buhtz – FISA
Gerhard Boetzelen

Hans Gerhard Boetzelen (født 7. januar 1906 i Bernburg, død 27. februar 1995) var en tysk roer som deltok i de olympiske leker 1932 i Los Angeles.
Buhtz vant en olympisk sølvmedalje i roing under OL 1932 i Los Angeles. Han kom på andreplass i dobbeltsculler sammen med Herbert Buhtz, bak den amerikanske dobbeltsculleren med roerne William Gilmore og Kenneth Myers.


== OL-medaljer ==
1932  Los Angeles -  Sølv i roing, dobbeltsculler


== Referanser ==


== Eksterne lenker ==
(en) Gerhard Boetzelen – Olympics.com 
(en) Gerhard Boetzelen – Olympic.org 
(en) Gerhard Boetzelen – Olympedia 
(en) Gerhard Boetzelen – Sports-Reference (OL-resultater – arkivert) 
(en) Gerhard Boetzelen – databaseOlympics.com (arkivert) 
(en) Gerhard Boetzelen – FISA
Fyksesund

Fyksesund er en fjordarm av Hardangerfjorden i Kvam kommune i Hordaland. Fjorden strekker seg 10,5 kilometer nordvestover fra innløpet mellom Bjelkaneset og Varadaneset rett nord for Kvamsøy.Fjordarmens bredde varierer fra rundt 300 m i trange partier som ved Mjåsund til 700 m i den ytre delen og 600 m i den indre delen. To kilometer inn i fjorden ligger bygda Fykse, som fjorden har tatt sitt navn etter. Her krysser riksvei 7 fjorden via den 344 meter lange Fyksesundbrua. Videre inn i fjorden ligger bygdene Porsmyr på vestsida og Klyve på østsida, og her smalner fjorden inn ved Mjåsund. Innerst i Fyksesund ligger bygdene Botnen og Flatabø. Den indre delen av fjorden, fra Mjåsund og innover, har svært bratte og høye fjellsider.


== Referanser ==
Skalmann

Skalmann, eller Skallmann, er en skilpadde og tegneseriefigur som er med i tegneserien Bamse. I tegneserien er den oppfinnsomme vennen til Bamse. Han bor i et gult hus, der han også oppbevarer alle oppfinnelsene som han har lagd.
Han har en spesiell klokke som piper når han skal sove og når ha skal spise. Når Skalmann først har lagt seg til å sove, så er det ingenting som kan vekke ham før klokken piper og vekker ham opp.
Lewis Clive

Lewis Clive (født 8. september 1910, død 2. august 1938) var en britisk roer som deltok i De olympiske leker i 1932 i Los Angeles.
Clive ble olympisk mester i roing i OL i 1932 i Los Angeles. Han vant toer uten styrmann sammen med Hugh Edwards. 


== OL-medaljer ==
1932  Los Angeles -  Gull i roing, toer uten styrmann  Storbritannia


== Referanser ==


== Eksterne lenker ==
(en) Lewis Clive – Olympics.com 
(en) Lewis Clive – Olympic.org 
(en) Lewis Clive – Olympedia 
(en) Lewis Clive – Sports-Reference (OL-resultater – arkivert) 
(en) Lewis Clive – FISA
Trachylepis

Trachylepis er en slekt av skinker med mange arter i Afrika og Sørvest-Asia. De er i stand til å krysse vide strekninger med åpent hav, og har etablert seg på Madagaskar, Komorene, Seychellene, Sokotra, og til og med på den brasilianske øygruppen Fernando de Noronha. Fossile funn er gjort på Aldabra.De ble tidligere ble regnet til den store slekten Mabuya med mer enn 110 arter i mange varme strøk. Den gamle slekten er nå delt i fire slekter som er ment å utgjøre naturlige grupper. Alle arter på det amerikanske fastlandet regnes fortsatt til Mabuya. De andre to slektene er Chioninia (Kapp Verde), og Eutropis (Asia).
Da Mausfeld et al. splittet Mabuya ble de afrikanske artene plassert i slekten Euprepis Wagler, 1830. Bauer har siden endret slektsnavnet til Trachylepis Fitzinger, 1843.


== Referanser ==


== Eksterne lenker ==
(en) Trachylepis i Encyclopedia of Life 
(en) Trachylepis i Global Biodiversity Information Facility 
(en) Trachylepis hos NCBI 
(en) Kategori:Trachylepis – bilder, video eller lyd på Wikimedia Commons 
Trachylepis – detaljert informasjon på Wikispecies 
(en) The Reptile Database - Trachylepis
Cyberlizard: Euprepis
Hugh Edwards

Hugh Robert Arthur Edwards (født 17. november 1906, død 21. desember 1972) var en britisk roer som deltok i de olympiske leker 1932 i Los Angeles.
Edwards ble olympisk mester i roing to ganger under OL 1932 i Los Angeles. Han vant toer uten styrmann sammen med Lewis Clive og han var også med på den britiske fireren uten styrmann som vant foran.


== OL-medaljer ==
1932  Los Angeles -  Gull i roing, toer uten styrmann  Storbritannia
1932  Los Angeles -  Gull i roing, firer uten styrmann  Storbritannia


== Referanser ==


== Eksterne lenker ==
(en) Hugh Edwards – Olympics.com 
(en) Hugh Edwards – Olympic.org 
(en) Hugh Edwards – Olympedia 
(en) Hugh Edwards – Sports-Reference (OL-resultater – arkivert) 
(en) Hugh Edwards – FISA
Dønnmannen

Dønnmannen, lokalt også kjent som Dønnamannen, er en 856 meter høy fjelltopp på øya Dønna på Helgeland. Toppen er også det høyeste punkt i Dønna kommune. Den norske turistforening har tidligere merket stier opp til toppen fra Breivika, Einvika og Teigstad. Stiene fra Breivika og Einvika har felles rute opp fjellet fra Hagen og regnes som de sikreste, men i 2018 inntraff en dødsulykke på denne ruten. Ruten fra Teigstad ble stengt i 2016 på grunn av rasfare.Dønnmannen har fått navnet sitt fordi toppen av fjellet har en profil som kan minne om profilen til en mann som ligger på rygg. Tidligere ble fjellet også kalt Teigstadnavaren, toppen er spiss og kan minne om en navar.


== Fotnoter ==


== Referanser ==
Carl Johan Adlercreutz

Carl Johan Adlercreutz (født 27. april 1757 på Kiala gård i Nyland i Finland, død 21. august 1815) var en svensk-finsk greve, general og statsråd. 


== Liv og virke ==


=== Bakgrunn ===
Carl Johan Adlercreutz' foreldre var kornetten Thomas Adlercreutz og hans hustru Hedvig Katarina Bartels.


=== Militær ===
Allerede i 13-årsalderen begynte Adlercreutz tjenestegjøring i hæren og utmerket seg i den russisk-svenske krig (1788–1790). 
Under finskekrigen førte han kommando over en brigade, ble generaladjutant i april 1808 og spilte en avgjørende rolle i slaget ved Siikajoki samme måned. Ni dager senere deltok han da russerne ble beseiret i slaget ved Revolax. For sin innsats ble han utnevnt til generalmajor og ridder av Sverdordenens store kors.
Adlercreutz vant deretter flere slag i krigen og gjorde en god figur ved de svenske nederlagene i slagene ved Oravais og Idensalmi. 
I mars 1809 begav Adlercreutz seg til Stockholm, der misnøyen med kong Gustav IV Adolf var stor, men krigsveteranen Adlercreutz fikk stor hyllest av alle samfunnsklasser. Da kongen bestemte seg for å ta kommando over den sørlige armeen, begav Adlercreutz seg til Slottet sammen med seks andre fremtredende personer og fremholdt for kongen at:

hela nationen vore försatt i häpnad öfver rikets olyckliga ställning och konungens tillämnade afresa och att man vore fastbesluten att afböja den
Kongen ble så arrestert og ble i mai samme år landsforvist. Til ny konge ble valgt Karl XIII. I 1810 ble Adlercreutz statsråd og general. Adlercreutz ble rikt belønnet for sin viktige innsats for Sverige. Blant annet fikk han og hans familie disponere Läckö slott i 60 år, han ble utnevnt til greve, og i 1811 ble han utnevnt til ridder av Serafimerordenen. 
Som sjef for de alliertes generalstab for nordarméen deltok han i slaget ved Leipzig mot franske styrker under Napoléon Bonaparte i 1813 og året etter i invasjonen i Norge som førte til personalunionen mellom landene. Adlercreutz døde 21. august 1815 etter kort sykdom.
I Johan Ludvig Runebergs store epos Fänrik Ståls sägner nevnes han først i diktet «Adlercreutz», men også i andre dikt, som «Veteranen», «Fältmarskalken», «Döbeln vid Jutas», «Fänrikens marknadsminne», «von Törne», «Munter» og «Wilhelm von Schwerin».


== Referanser ==


== Eksterne lenker ==
Adlercreutz' biografi, fra Svenskt biografiskt handlexikon (svensk)
Biografi om general Adlercreutz fra napoleon-series.org (engelsk)
Diktet «Adlercreutz», et av flere dikt fra Fänrik Ståls sägner som omhandler Adlercreutz (svensk)
«Carl Johan Adlercreutz». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-4109-1416928956715.
Joseph Schauers

Joseph Anthony Schauers (født 27. mai 1909, død 18. oktober 1987) var en amerikansk roer som deltok i de olympiske leker 1932 i Los Angeles.
Schauers ble olympisk mester i roing under OL 1932 i Los Angeles. Han vant toer med styrmann sammen med Charles Kieffer og Edward Jennings som styrmann.


== OL-medaljer ==
1932  Los Angeles -  Gull i roing, toer med styrmann


== Referanser ==


== Eksterne lenker ==
(en) Joseph Schauers – Olympics.com 
(en) Joseph Schauers – Olympic.org 
(en) Joseph Schauers – Olympedia 
(en) Joseph Schauers – Sports-Reference (OL-resultater – arkivert) 
(en) Joseph Schauers – databaseOlympics.com (arkivert) 
(en) Joseph Schauers – FISA
Kristin Chenoweth

Kristin Chenoweth (født 24. juli 1968 i Broken Arrow i Oklahoma) er en amerikansk skuespiller og sanger. Hun var egentllig født Kristi Dawn Chenoweth, men senere la hun til en n på slutten av fornavnet sitt.
Chenoweth debuterte på Broadway i musikalen Steel Pier i 1997. Hun vant Tony-prisen for beste kvinnelige birolle for musikalen Du er vår mann, Charlie Brown! (1999) og ble nominert til Tony-prisen for beste kvinnelige hovedrolle for musikalene Wicked (2003–2004) og On the Twentieth Century (2015). I 2015 spilte hun Maleficent i Disney Channels Descendants.


== Filmografi ==
2005 - Forhekset som Maria Kelly
2006 - Den rosa panteren som Cherie
2006 - Running with Scissors som Fem
2006 - Deck the Halls som Tia Hall
2010 - You Again som Georgia King
2014 - Rio 2 som Gabi


== Referanser ==


== Eksterne lenker ==
(en) Offisielt nettsted 
(en) Kristin Chenoweth – kategori av bilder, video eller lyd på Commons 
(en) Kristin Chenoweth på Internet Movie Database 
(sv) Kristin Chenoweth i Svensk Filmdatabas 
(da) Kristin Chenoweth på Scope 
(fr) Kristin Chenoweth på Allociné 
(en) Kristin Chenoweth på AllMovie 
(en) Kristin Chenoweth hos The Movie Database 
(en) Kristin Chenoweth hos Internet Broadway Database 
(en) Kristin Chenoweth på Apple Music 
(en) Kristin Chenoweth på Discogs 
(en) Kristin Chenoweth på MusicBrainz 
(en) Kristin Chenoweth på Spotify 
(en) Kristin Chenoweth på Songkick 
(en) Kristin Chenoweth på Last.fm 
(en) Kristin Chenoweth på AllMusic 
Kristin Chenoweth på Twitter 
Kristin Chenoweth på Facebook 
Kristin Chenoweth på Instagram 
Kristin Chenoweth på YouTube 
Kristin Chenoweth på Myspace 
Kristin Chenoweth på TikTok 
(en) Kristin Chenoweth på Internet Broadway Database
Charles Kieffer

Charles M. Kieffer (født 11. august 1910, død 8. november 1975) var en amerikansk roer som deltok i de olympiske leker 1932 i Los Angeles.
Kieffer ble olympisk mester i roing under OL 1932 i Los Angeles. Han vant toer med styrmann sammen med Joseph Schauers og Edward Jennings som styrmann.


== OL-medaljer ==
1932  Los Angeles -  Gull i roing, toer med styrmann


== Referanser ==


== Eksterne lenker ==
(en) Charles Kieffer – Olympics.com 
(en) Charles Kieffer – Olympic.org 
(en) Charles Kieffer – Olympedia 
(en) Charles Kieffer – Sports-Reference (OL-resultater – arkivert) 
(en) Charles Kieffer – databaseOlympics.com (arkivert) 
(en) Charles Kieffer – FISA
Husværfjorden

Husværfjorden er en fjord i Vega og Herøy kommune i Nordland. Fjorden ligger nord for Husvær og strekker seg 17 kilometer nordøstover til Sør-Herøy. Fjorden starter mellom Sandvær i sør og Ytre Flesan i nord. I tillegg til Sør-Herøy ligger også øya Tenna i øst. På nordsiden ligger Ytre og Indre Flesan og Keggrauva.


== Referanser ==
Den fredlause

Den fredlause (originaltittel: Útlaginn) er en islandsk film fra 1981 av Ágúst Guðmundsson, basert på islendingesagaen Gisle Surssons saga, om Gisle som dømmes til et liv som fredløs på grunn av drap. 
Filmen sies å ha en riktig representasjon av kultur og samfunn i tiden den skildrer. Útlaginn er skrevet og regissert av Ágúst Guðmundsson


== Om filmen ==
Ágúst Guðmundsson som hadde hatt stor suksess både publikumsmessig og økonomisk med sin forrige film Land og sønner i 1980. 
Men på Útlaginn tapte han nesten like mye som han hadde tjent på Land og sønner. Produsent Jón Hermannsson hadde bare sikret en liten del av totalbudsjettet fra det Islandske filmfondet på forhånd. Kostnaden til innspilling ble mye høyere enn forventet, mye på grunn av den ekstreme inflasjonen på Island på begynnelsen av 80-tallet. Men det ble tilslutt den høye inflasjonen, kombinert med inntekter i ettertid fra distribusjon i utlandet som reddet Jón Hermannsson og Ágúst Guðmundsson fra å gå bankerott på filmen.
Ágúst Guðmundsson la vekt på å filmatisere Gisle Surssons saga så riktig så mulig. Dermed kommer svært mange karakterer inn i filmens plot, som i sagaen. Innendørsscenene i filmen er skutt i en stor garasje utenfor Reykjavík, belysning og kornete kvalitet på opptak gjør dette til filmens svakeste punkt fra et teknisk synspunkt.


== Handling ==
Filmen følger Gisli i en blodfeide innad i egen familie. Etter at Gislis blodsbror Veistein blir drept, mistenker Gisli sin svoger og dreper han. Det viser seg å være feil og han flykter deretter for å unngå å selv bli drept i et hevntokt. 
Ágúst Guðmundsson mente sagaen burde omhandle vanlige folk, som bebodde små gårder i øde deler av Island. I fremstillingen av karakterene er det dermed vektlagt å vise at de er vanlige mennesker, med tvil og frykt, og protagonistens rolle som en super-helt, som er vanlig for tilsvarende filmer, er tonet ned.


== Medvirkende ==


== Referanser ==


== Eksterne lenker ==
(en) Den fredlause på Internet Movie Database 
(sv) Den fredlause i Svensk Filmdatabas 
(nl) Den fredlause på MovieMeter
Hjalmar Brantings vei (Oslo)

Se pekerside for flere forekomster av Hjalmar Brantings vei.Hjalmar Brantings vei (1–21, 4–8) er den delen av Ring 3 (Store ringvei) i Oslo som går fra Økernkrysset til Teisen. Det er bare noen få næringsbygg i området rundt Økernkrysset og østre del av Haslevangen som har adresse til veien. De av disse som ligger på østsida, tilhører bydel Bjerke, mens vestsida tilhører bydel Grünerløkka. Sør for Ulven tilhører veien bydel Gamle Oslo (vestsida) og bydel Alna (østsida).
Veien har motorveipreg, og det er ingen eiendommer som har direkte atkomst fra den. Av- og påkjøringene til veien inngår i noen av Norges mest kompliserte veikryss.
Veien er oppkalt etter den svenske politikeren Hjalmar Branting, som fikk Nobels fredspris i 1921.


== Litteratur ==
Knut Are Tvedt, red. (2010). «Hjalmar Brantings vei». Oslo byleksikon (5. utg.). Oslo: Kunnskapsforlaget. s. 245. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (H)». Oslo kommune. Arkivert fra originalen 29. juli 2014. Besøkt 22. august 2015.
Hjalmar Brantings vei

Hjalmar Brantings vei finnes flere steder:

Hjalmar Brantings vei (Oslo)
Hjalmar Brantings vei (Bergen)
Edward Jennings

Edward Francis Jennings (født 9. april 1898 i Pennsylvania, død 9. februar 1975 i San Diego i California) var en amerikansk roer som deltok i de olympiske leker 1924 i Paris og 1932 i Los Angeles.
Jennings ble olympisk mester i roing under OL 1932 i Los Angeles. Han var styrmann på toeren som sammen med roerne Joseph Schauers og Charles Kieffer vant toer med styrmann. Åtte år tidligere, under OL 1924 i Paris, var han styrmann på den amerikanske toeren som kom på tredjeplass, bak Sveits og Italia.


== OL-medaljer ==
1932  Los Angeles -  Gull i roing, toer med styrmann
1924  Paris -  Bronse i roing, toer med styrmann


== Referanser ==


== Eksterne lenker ==
(en) Edward Jennings – Olympics.com 
(en) Edward Jennings – Olympic.org 
(en) Edward Jennings – Olympedia 
(en) Edward Jennings – Sports-Reference (OL-resultater – arkivert) 
(en) Edward Jennings – databaseOlympics.com (arkivert) 
(en) Edward Jennings – FISA
Skygge

En skygge er et område hvor lyset fra en lyskilde ikke kan nå direkte fordi et objekt er i veien. Skyggen opptar området direkte bak et ikke gjennomskinnelig objekt hvor lyskilden er plassert foran objektet. Skyggen er en todimensjonal silhuett eller revers projeksjon av objektet som blokkerer lyset.


== Egenskaper ==
Skyggens utseende varierer med objektets nærhet til lyskilden, lyskildens vinkel i forhold til objektet og lyskildens beskaffenhet. Jo mindre vinkelen mellom overflaten som skyggen faller på og lysretningen, jo lengre blir skyggen. Hvis objektet er nært skyggen, blir skyggen større. Hvis overflaten er ujevn, vil det også påvirke skyggens utseende.


=== Variasjoner med tid på dagen ===
Skyggens lengde kan endre seg mye i løpet av dagen. Lengden av skyggen langs overflaten er proporsjonal med cotangens av solens vinkel over horisonten (θ). Ved soloppgang og solnedgang hvor θ nærmer seg 0 og cot(θ) nærmer seg uendelig, kan skygger bli veldig lange. Hvis solen passerer rett over objektet, blir θ=90° og cot(θ)=0, og det blir dermed ingen skygge.


== Kulturell betydning ==
I tempererte områder hvor sollys tradisjonelt anses som komfortabelt, er det ikke uvanlig at de velstående beboerne av en dal holder til på solsiden, mens de fattigere bor på skyggesiden.


== Bruk av skygge i kunsten ==

Billedkunstnere har til alle tider måttet ta stilling til lys/skygge-virkninger. Dette er klarest ved relieffer og tredimensjonale fremstillinger som statuer og skulpturer, der plassering i forhold til lyskilder bidrar til den endelige virkning.
I malerkunsten har man grisailler, der en ved hjelp av gråtoner alene, skaper en tredimensjonal effekt ved å etterligne skyggevirkninger. For malerkunsten som etterligner naturen, er det viktig å merke seg slike ting som fargetoner på skyggepartier (der er ofte et blåskjær fra himmellyset, men også fargereflekser fra omgivelsene som er belyst). For å male realistisk, må en også merke seg at skygger blir mere «ulne» når avstanden til det som kaster skygge øker. Måten en brukte lys og skygge på, var viktig i mange romantiske malerstykker.
I litteraturen er skygge brukt i flere sammenhenger, mange med uhellssvanger symbolsk betydning.
I Walt Disney-utgaven av Peter Pan rømmer skyggen hans og må fanges for å festes tilbake.


== Annet ==
Umbra er det latinske ordet for skygge, og brukes i astronomien for å beskrive en del av et objekts skygge. Andre deler av skyggen er panumbra og antumbra.
Solformørkelse er et fenomen der månens skygge dekker observatører på jorden. Når jordens skygge dekker et område av månen, kalles det for måneformørkelse.
Under visse forhold kan skygger brukes til trigonometriske beregninger.
Flere hodeplagg har som primærfunksjon å gi skygge til brukeren. Sombrero er et av dem, og ordet kommer fra det spanske sombra som betyr nettopp «skygge». Godværsutgaven av paraply er parasoll (fransk: Par la Soleil (for solen). Andre skyggeskapere er f. eks. markiser.


== Eksterne lenker ==
(en) Shadows – kategori av bilder, video eller lyd på Commons 
(en) Shadow – galleri av bilder, video eller lyd på Commons
Nora Ulvang

Nora Ulvang (født 19. november 1998) er en norsk langrennsløper som representerer Kjelsås Idrettslag.
Hun er datter av verdensmester og olympisk mester i langrenn Vegard Ulvang, og verdensmester i skiskyting Grete Ingeborg Nykkelmo. Hennes yngre søster Runa Ulvang går også langrenn. 


== Idrettskarriere ==


=== Sesongen 2013/14 ===
Ulvang deltok i Hovedlandsrennet i 2014 på Gåsbu, der hun fikk sølv på stafetten for Oslo Skikrets sammen med Anine Hallén, Camilla Lie og Martine Engebretsen. Hun fikk også bronse på 5 km klassisk, i klassen J16 individuelt.Hun kom på andreplass i J16-klassen i Mistbergrennet i februar.


=== Sesongen 2014/15 ===
I januar vant hun 5 km klassisk i norgescuprennet for juniorer (U17) på Lygna, og kom på tredjeplass på sprinten. Hun endte på fjerdeplass sammenlagt i 17-årsklassen i Norgescupen i langrenn for junior 2014/15, med 391 poeng. Mathilde Myhrvold vant denne klassen. Hun vant også Skolestafetten i Holmenkollen, sammen med Nydalen videregående skole.Hun gikk for Kjelsås' førstelag på 3 × 5 km stafett i Norgesmesterskapet på ski 2015, der Kjelsås kom på 14.-plass. I junior-NM på ski 2015 fikk hun sølv på 3,75 km klassisk stil, bak Martine Engebretsen. I tillegg kom hun på niendeplass på 7,5 km fristil og 14.-plass på 5 km klassisk.
Hun deltok også i NM på ski 2015, der hun kom på syvendeplass i lagspringen, sammen med Anine Ahlsand. Her deltok hun også på 5 km, der hun kom på 65.-plass.
Hun løp Lysebotn opp i juli, der hun kom på syvendeplass i klassen K18 år. I august kom hun på andreplass på sprinten i rulleskirennet Blinkfestivalen 2015 i Sandnes. I desember kom hun på andreplass i Julegranrennet 2015 på Lygna skisenter. Hun fikk «Oldermannsligaens Ærespris» for 2015, i Kjelsås IL.


=== Sesongen 2015/16 ===
Hun deltok i Vinter-OL for ungdom 2016, som ble arrangert på Lillehammer. Der kom hun på 14.-plass i langrennscross, og kom også på 14.-plass på sprinten.I Norgescupen i langrenn for junior 2015/16 kom hun på niendeplass sammenlagt, med én individuell seier og én andreplass under norgescupåpningen på Steinkjer som beste enkeltresultater. Hun deltok ikke i junior-NM, men deltok på 5 km fristil under NM på ski 2016, og kom der på 62.-plass.


=== Sesongen 2016/17 ===
Ulvang deltok i Junior-NM på ski 2017, og kom på 14.-plass på 15 km fristil og tolvteplass på 5 km klassisk. På stafetten kom hun på sjetteplass sammen med Oslo skikrets 1. Hun kom på 17.-plass i Norgescupen i langrenn for junior 2016/17. I NM på ski 2017 kom hun på 52.-plass på 5 km klassisk. 


=== Sesongen 2017/18 ===
Hun kom på andreplass i sprinten under Gålåsprinten i november 2017. Junior-NM på ski 2018 del 1 ble arrangert i Holmenkollen, og hun kom der på ellevteplass. Under Junior-NM del 2 på Steinkjer kom hun på niendeplass på 15 km klassisk og åttendeplass på 5 km fristil. På stafetten kom Oslo skikrets på femteplass, med Ulvang på laget. Hun kom på niendeplass sammenlagt i Norgescupen i langrenn for junior 2017/18. 


== Referanser ==


== Eksterne lenker ==
(en) Nora Ulvang – Olympedia 
(en) Nora Ulvang – FIS (langrenn) 
(en) Profil hos ungdoms-OL 2016 Arkivert 28. oktober 2017 hos Wayback Machine.